Babelscape/SREDFM huggingface dataset:
सीधी

सीधी मध्य प्रदेश का एक नगर और नगरपालिका है। यह सीधी जिले का मुख्यालय है।

सीधी . में स्थित है। इसकी औसत ऊंचाई 272 मीटर (892 फीट) है। यह चंदेल राजपूतों का एक राज्य था जो खजुराहो से आये थे।

2001 की भारत की जनगणना के अनुसार, सीधी की आबादी 45,664 हैं, जिसमें पुरुषों की आबादी 54% और महिलाओं की आबादी 46% है। सीधी की औसत साक्षरता दर 69% है, जो राष्ट्रीय औसत 59.5% से अधिक है: पुरुष साक्षरता 77% और महिला साक्षरता 60% है। सीधी में, जनसंख्या का 15%, 6 साल से कम उम्र का हैं।
पाल सिनाक

thumb|पाल सिनाक
thumb|कुएँ पर औरतें (१८९२)
पाल सिनाक (Paul Victor Jules Signac ; फ्रांसीसी : [pɔl siɲak]; १८६३-१९३५) फ्रांसीसी चित्रकार था।
मलालई जोया

मलालई जोया (पश्तो ملالۍ جویا, जन्म: २५ अप्रैल १९७८) अफ़्ग़ानिस्तान से कार्यकर्ता, लेखिका, और एक पूर्व राजनेत्री हैं।
ड्वेन स्मिथ

thumb|right|200px|ड्वेन स्मिथ
ड्वेन स्मिथ (जन्म 12 अप्रैल 1983) एक वेस्ट इंडीज़ के क्रिकेट खिलाड़ी है।
संस्कृत इन इण्डोनेशिया

thumb|
संस्कृत इन इण्डोनेशिया (Sanskrit in Indonesia) डेनमार्क के वैज्ञानिक एवं संस्कृत विद्वान प्रोफ डॉ जन गोण्डा (Jan Gonda) द्वारा १९५२ में रचित एक पुस्तक है। यह पुस्तक नई दिल्ली के अन्तरराष्ट्रीय भारतीय संस्कृति अकादमी द्वारा प्रकाशित की गयी थी। यह पुस्तक १९७३ और १९९८ में पुनर्मुद्रित की गयी।
सेंट जॉर्ज पल्ली, अण्टीगुआ और बारबूडा

thumb|right|200px|
सेंट जॉर्ज पल्ली, अण्टीगुआ और बारबूडा की एक पल्ली है। इसकी राजधानी पिग्गोटस नगर है।
सेंट मैरी पल्ली, अण्टीगुआ और बारबूडा

thumb|right|200px|
सेंट मैरी पल्ली, अण्टीगुआ और बारबूडा की एक पल्ली है। इसकी राजधानी बोलन्स नगर है।
सेंट पीटर पल्ली, अण्टीगुआ और बारबूडा

thumb|right|200px|
सेंट पीटर पल्ली, अण्टीगुआ और बारबूडा की एक पल्ली है। इसकी राजधानी परहम नगर है।
देइव मगन

देइव मगन (तमिल्:தெய்வமகன்) 1969 में बनी तमिल भाषा की फिल्म है। इस तमिल फिल्म के लिए पहले ऑस्कर संस्तुत किया था। 

==बाहरी कड़ियाँ==
अमित मिश्रा

thumb|right|200px|अमित मिश्रा

अमित मिश्रा (जन्म 24 नवम्बर 1982) एक भारतीय क्रिकेट खिलाड़ी है जो दाएँ हाथ से लेगब्रेक गेंदबाजी करते हैं तथा निचले क्रम के दाएँ हाथ के बल्लेबाज है। अमित मिश्रा घरेलू मैच रणजी ट्रॉफी में हरियाणा की ओर से खेलते हैं तथा 2017 इंडियन प्रीमियर लीग में दिल्ली डेयरडेविल्स की ओर से खेल रहे थे। 

मिश्रा ने अपने टेस्ट क्रिकेट कैरियर की शुरुआत १७ अक्टूबर २००८ को ऑस्ट्रेलियाई क्रिकेट टीम के खिलाफ की थी। जबकि पहला एक दिवसीय अंतर्राष्ट्रीय क्रिकेट कैरियर की शुरुआत १३ अप्रैल २००३ को दक्षिण अफ़्रीका क्रिकेट टीम के खिलाफ खेलकर की थी। और पहला ट्वेन्टी-ट्वेन्टी मुकाबला १३ जून २०१० को ज़िम्बाब्वे क्रिकेट टीम के खिलाफ खेला था।

अमित मिश्रा के पिता का नाम एसएम मिश्रा है जो भारतीय रेलवे में काम करते है। उनकी माँ का नाम चंद्रकला मिश्रा है। तथा इनके अलावा उनके 3 भाई और 3 बहने है।
मार्गरीटा विद ए स्ट्रॉ

मार्गरीटा विद ए स्ट्रॉ, 2015 में प्रदर्शित एक भारतीय फ़िल्म है जिसको पहले छूने चली आसमान के नाम से भारतीय बाजार में और मार्गरीटा विद ए स्ट्रॉ नाम से अंतर्राष्ट्रीय बाजार में जाना गया है। इसका निर्देशन शोनाली बोस और इसमें कल्की केकलां मुख्य भूमिका में हैं। कल्कि ने लड़की जोकि सेरिब्रल पाल्सी(cerebral palsy) से पीड़ित है का किरदार निभाया है। यह फ़िल्म उस लड़की के संघर्ष के विषय में बताती है।
इस फ़िल्म का वर्ल्ड प्रीमियर 8 सितम्बर 2014 को टोरंटो इंटरनेशनल फ़िल्म फेस्टिवल में हुआ। भारत में ये फ़िल्म 17 अप्रैल 2015 को रिलीज़ हुई।
अस्पृश्यता

अस्पृश्यता का शाब्दिक अर्थ है - न छूना। इसे सामान्य भाषा में 'छूआ-छूत' की समस्या भी कहते हैं। अस्पृश्यता का अर्थ है किसी वय्क्ति या समूह के सभी लोगों के शरीर को सीधे छूने से बचना या रोकना। ये मान्यता है कि अस्पृश्य या अछूत लोगों से छूने, यहाँ तक कि उनकी परछाई भी पड़ने से उच्च जाति के लोग 'अशुद्ध' हो जाते है और अपनी शुद्धता वापस पाने के लिये उन्हें पवित्र गंगा-जल में स्नान करना पड़ता है। भारत में अस्पृश्यता की प्रथा को अनुच्छेद १७ के अंतर्गत एक दंडनीय अपराध घोषित कर दिया गया है। अनुच्छेद १७ निम्नलिखित है-
:" 'अस्पृश्यता' का अन्त किया जाता है और उसका किसी भी रूप में आचरण निषिद्ध किया जाता है। 'अस्पृश्यता' से उपजी किसी निर्योग्यता को लागू करना अपराध होगा जो विधि के अनुसार दण्डनीय होगा।

भारतीय संस्कृति का मूलमंत्र 'मानव-जाति से प्यार' ऊँच-नीच की भावना रूपी हवा के झोंके से यत्र-तत्र बिखर गया। ऊँच-नीच का भाव यह रोग है, जो समाज में धीरे धीरे पनपता है और सुसभ्य एवं सुसंस्कृत समाज की नींव को हिला देता है। परिणामस्वरूप मानव-समाज के समूल नष्ट होने की आशंका रहती है। अतः अस्पृश्यता मानव-समाज के लिए एक भीषण कलंक है। अस्पृश्यता की उत्पत्ति और उसकी ऐतिहासिकता पर अब भी बहस होती है। भीमराव आम्बेडकर का मानना था कि अस्पृश्यता कम से कम 400 ई. से है आज संसार के प्रत्येक क्षेत्र में चाहे वह राजनीतिक हो अथवा आर्थिक, धार्मिक हो या सामाजिक, सर्वत्र अस्पृश्यता के दर्शन किए जा सकते हैं। अमेरिका, इंग्लैंड, जापान आदि यद्यपि वैज्ञानिक दृष्तिकोण से विकसित और संपन्न देश हैं किंतु अस्पृश्यता के रोग में वे भी ग्रसित हैं। अमेरिका जैसे महान राष्ट्र में काले एवं गोरें लोगों का भेदभाव आज भी बना हुआ है।
अंगूठाकार|अस्पृश्यता
एन एच 10

एन एच 10 सन् 2015 की एक भारतीय क्राइम थ्रिलर फ़िल्म है जिसका निर्देशन नवदीप सिंह द्वारा किया गया है। इसमें मुख्य पत्रों में अनुष्का शर्मा और नील भूपलम है और इसके साथ ही अनुष्का शर्मा ने प्रोडक्शन में अपना डेब्यू किया है।इस फ़िल्म को साझा रूप से फैंटम फिल्म्स और एरोस इंटरनेशनल द्वारा उत्पादित किया गया है। यह फ़िल्म एक जोड़े की रोड ट्रिप के बारे में बताती है जोकि खतरनाक गुंडों के साथ मिल जाने से अस्त व्यस्त हो जाती है। इस फ़िल्म का शीर्षक भारत के नेशनल हाईवे 10 (राष्ट्रीय राजमार्ग 10) को दर्शाता है।

"एन एच 10" 13 मार्च 2015 को रिलीज़ हुई।
फलक़ नाज़

फलक़ नाज़ एक भारतीय टेलिविज़न अभिनेत्री है। इन्होंने कई धारावाहिकों में कार्य किया है फलक़ ने कलर्स के लोकप्रिय धारावाहिक ससुराल सिमर का में "जानवी" का किरदार निभाया था। ये शफ़क़ नाज़ की छोटी बहन है जो टीवी अभिनेत्री है। 
इनके अलावा ये तारक मेहता का उल्टा चश्मा में भी कार्य कर चूकी है तथा वर्तमान में भारत का वीर पुत्र – महाराणा प्रताप में "रुकैया बेगम" का किरदार निभा रही है जो अकबर (कृप सूरी) की पत्नी है।
क़सीदा बरदा शरीफ़

thumb|right|क़सीदा बरदा शरीफ़ से कुछ सुलेखित पाठ
मान्य सूफ़ी कवि इमाम बुसीरी (1211 -1294) द्वारा रचित काव्य शब्द क़सीदा बरदा शरीफ़ (अरबी: قصيدة البردة) जो इस्लामी दुनिया में अत्यंत प्रसिद्ध है।
विश्रवा

विश्रवा महान ऋषि पुलस्त्य के पुत्र थे। उनकी माता का नाम हविर्भुवा था। विश्रवा स्वयं अपने पिता के समान वेदविद् और धर्मात्मा थे। रामायण का प्रख्यात पात्र रावण और कुबेर विश्रवा ऋषि के ही पुत्र थे। विश्रवा की दो पत्नियां थी पहली पत्नी का नाम कैकशी जो राक्षस सुमाली और राक्षशी तड़का की पुत्री थी केकशी ने छल से इनसे विवाह किया जिससे इन्होंने केकशी को श्राप दिया की मेरे द्वारा उत्पन्न पुत्र राक्षस होंगे बाद मे जब केकशी भी इनकी तरह तप और पूजा करने लगी जिससे इन्होंने वर दिया की एक पुत्र नारायण का भक्त होगा और वो हमारे वंश को आगे तक ले जाएगा। दूसरी पत्नी इडविडा थी जो चक्रवर्ती सम्राट तृणबिन्दु की अलमबुशा नामक अप्सरा से उत्पन्न पुत्री थी৷
तुलसी मानस मन्दिर

तुलसी मानस मन्दिर काशी के आधुनिक मंदिरों में एक बहुत ही मनोरम मन्दिर है। यह मन्दिर वाराणसी कैन्ट से लगभग पाँच कि॰ मि॰ दुर्गा मन्दिर के समीप में है। इस मन्दिर को सेठ रतन लाल सुरेका ने बनवाया था। पूरी तरह संगमरमर से बने इस मंदिर का उद्घाटन भारत के तत्कालीन राष्ट्रपति महामहिम सर्वपल्ली राधाकृष्णन द्वारा सन॒ 1964 में किया गया। 

इस मन्दिर के मध्य मे श्री राम, माता जानकी, लक्ष्मणजी एवं हनुमानजी विराजमान है। इनके एक ओर माता अन्नपूर्णा एवं शिवजी तथा दूसरी तरफ सत्यनारायणजी का मन्दिर है। इस मन्दिर के सम्पूर्ण दीवार पर रामचरितमानस लिखा गया है। दीवारों पर रामायण के प्रसिद्ध चित्रण को बहुत सुन्दर ढंग से नक्कासी किया गया है । इसके दूसरी मंजिल पर संत तुलसी दास जी विराजमान है, साथ ही इसी मंजिल पर स्वचालित श्री राम एवं कृष्ण लीला होती है। इस मन्दिर के चारो तरफ बहुत सुहावना घास (लान) एवं रंगीन फुहारा है, जो बहुत ही मनमोहक है। यहाँ अन्नकूट महोत्सव पर छप्पन भोग की झाँकी बहुत ही मनमोहक लगती है। मंदिर के प्रथम मंजिल पर रामायण की विभिन्न भाषाओं में दुर्लभ प्रतियों का पुस्तकालय मौजूद है। सम्पूर्ण मंदिर के परिधि में बहुत ही कलात्मक ढंग से ऐक पहाड़ी पर शिव जी के मूर्ति से झरने का अलौकिक छटा देखते ही बनती है। मानस मंदिर के ठीक सामने एक अत्यंत रमणीक सती रानी का मंदिर है, जिसकी देख रेख की व्यवस्था भी मानस मंदिर की प्रबंध समिति करती है ।
लीलावतीज़ डॉटर्स

लीलावतीज़ डॉटर्स भारतीय महिला वैज्ञानिकों की जीवनियों का एक संकलन है। 2008 में भारतीय विज्ञान अकादमी ने इसे पुस्तक के रूप में प्रकाशित किया था। पुस्तक का सम्पादन रोहिणी गोडबोले और राम रामस्वामी ने किया है।

किताब के सभी निबंध महिला वैज्ञानिकों के जीवन और उनके अनुभव व संघर्षों का वर्णन करते हैं, और यह समझने का प्रयत्न करते हैं कि इन महिलओं ने विज्ञान को अपनी कारकिर्दगी कैसै चुना और बनाए रखा। 

लीलावतीज़ डॉटर्स का शीर्षक बारहवीं सदी के गणितज्ञ भास्कर द्वितीय की बेटी लीलावती, और भास्कर द्वारा रचित उसी नाम के ग्रंथ से प्रेरित है। लीलावती भास्कर और उनकी बेटी के बीच अंकगणित, बीजगणित और ज्यामिति विषयों पर हुई बात-चीत के रूप में हैं।
रोहिणी नदी

रोहिणी अथवा रोहिणी नदी का उद्गम नेपाल के लुम्बिनी क्षेत्र के रूपनदेई और कपिलवस्तु जिलों में शिवालिक पर्वत की चौरिया पहाड़ियों से होता है और यह दक्षिण की ओर बहते हुए भातरीय राज्य उत्तर प्रदेश में प्रवेश करती है। गोरखपुर के पास यह राप्ती नदी में बायीं ओर से मिलती है जो इसके बाद गौरा बरहज में घाघरा में मिल जाती है तथा घाघरा बाद में गंगा में मिलती है।

कुछ बौद्ध लेखों के अनुसार शाक्यों का नगर "कपिलवत्थु" और कोलियों का नगर "कोलिय" इसी रोहिणी नदी के दो किनारों पर स्थित थे। दोनों नगरों के कृषक खेतों की सिंचाई हेतु इस नदी के पानी का इस्तेमाल करते थे। एक साल वर्षा कम होने के परिणामस्वरूप सूखा पड़ने और धान की फसल के सूखना शुरू हो जाने पर दोनों नगरों के लोगों ने इसे अपने खेतों की ओर मोड़ने की इच्छा की।  कोलिय के निवासियों ने कहा कि चूँकि दोनों किनारों के लोगों के इस्तेमाल भर का पानी मौजूद नहीं उन्हें एक बार नदी का पूरा पानी अपने खेतों को मोड़ने से धान की फसल पकने तक जीवित रह सकती है।  दूसरी ओर कपिलवस्तु के लोगों ने तर्क दिया कि इस तरह वे पानी से वंचित रह जायेंगे और निश्चय ही उनकी फसलें बर्बाद हो जाएँगी और उन्हें दूसरों से अन्न खरीदना पड़ेगा।  उन्होंने कहा कि वे भोजन खरीदने के लिये अपनी संपत्ति और धन दूसरे किनारे के लोगों को व्यापर मूल्य केरूप में चुकाने के लिये तैयार नहीं हैं।  दोनों तरफ के लोग पानी चाहते थे और उनके बीच आरोप-प्रत्यारोप और खराब भाषा के प्रयोग से काफ़ी दुर्भावना उत्पन्न हो गयी। जो झगड़ा किसानों के बिच आरंभ हुआ था अंततः मंत्रियों से होते हुए शासकों तक पहुँचा और दोनों ओर के लोग युद्ध के लिये तैयार हो गये।

बौद्ध परंपरा यह मानती है कि सिद्धार्थ गौतम ने कपिलवस्तु लौटने पर इस नदी को पर किया था।

२००७ - २००८ की बाढ़ के दौरान एक बाँध के टूट जाने से लगभग २८ - ३५ लोग बचाव दल कि एक नाव के डूब जाने से उत्तर प्रदेश के महाराजगंज जिले के हरखपुर गाँव में मारे गये थे।. ३० लोगों की क्षमता वाली इस नाव पर लगभग ८५ - ९० लोग सवार थे जिनमें ज्यादातर औरतें और बच्चे थे।.
ओल्ड फ़ादर टाइम

फ़ादर टाइम लंदन के लॉर्ड्स क्रिकेट ग्राउंड में स्थित एक वायु दिशासूचक यंत्र है। यह विकट से गिल्लियाँ हटाते हुए फ़ादर टाइम के आकार में है। क्रिकेट के नियमों की धारा 16(3) में कहा गया है कि समय की पुकार के बाद, दोनों विकटों से गिल्लियाँ हटा दी जाएँगी। फ़ादर टाइम इसी नियम का प्रतीक है। यह यंत्र ओल्ड फ़ादर टाइम के नाम से लोकप्रिय है और दूरदर्शन व रेडियो पर अक्सर इसी नाम से जाना जाता है, परंतु इसके आधिकारिक नाम में “ओल्ड” शब्द नहीं है। यंत्र की कुल लम्बाई 6 फ़ीट 6 इन्च (1.98 मी.) है, जिस में फ़ादर टाइम कि आकृति 5 फ़ीट 4 इन्च (1.63 मी.) लम्बी है। मैदान के ग्रैंड स्टैंड के वास्तुकार, सर हर्बर्ट बेकर, ने यह यंत्र 1926 में लॉर्ड्स को दिया था।

ओल्ड फ़ादर टाइम की स्थापना सबसे पहले पुराने ग्रैंड स्टैंड के ऊपर की गई थी। दूसरे विश्व युद्ध में ब्लिट्ज़क्रेग के दौरान, यह एक बैराज गुब्बारे के तार रस्सों में फँसकर गिर गया था। युद्ध के बाद इसकी मरम्मत हुई और इसे फिर अपनी पुरानी जगह पर लगा दिया गया। 1992 में इस यंत्र पर बिजली गिरी। ओल्ड फ़ादर टाइम पर बिजली गिरने से हुए नुक़सान की मरम्मत को बच्चों के दूरदर्शन कार्यक्रम ब्लू पीटर पर दिखाया गया था। 1996 में जब ग्रैंड स्टैंड को गिरा कर फिर से बनाया गया तो फ़ादर टाइम को स्थायी रूप से माउंड स्टैंड पर स्थानांतरित कर दिया गया। मार्च 2015 में एक बार फिर यह यंत्र क्षतिग्रस्त हुआ और इसकी मरम्मत हुई। इस बार नुक़सान का कारण थीं तूफ़ान निकलस की तेज़ हवाएँ।

1969 में ओल्ड फ़ादर टाइम ससेक्स और इंग्लैण्ड क्रिकेट खिलाड़ी जॉन स्नो की कविता “लॉर्ड्स टेस्ट” का विषय बना।
सख्खर

right|thumb|300px|सख्खर बांध|कड़ी=Special:FilePath/SukkurBarrage.jpg
सख्खर (Sukkur) पाकिस्तान के सिन्ध प्रान्त का तीसरा सबसे बड़ा नगर है। यह सिन्धु नदी के पश्चिमी किनारे पर स्थित है। सुकुर ऐतिहासिक शहर रोहड़ी से सीधे स्थित है। सिन्धी भाषा में 'सख्खर' शब्द का अर्थ 'श्रेष्ठ' है। यह पाकिस्तान का चौदहवाँ सबसे अधिक आबादी वाला शहर है। नया सुक्कुर अंग्रेजों के जमाने में सुकुर गांव के साथ स्थापित किया गया था। सुक्कुर की पहाड़ी, बुकुर के नदी द्वीप पर स्थित पहाड़ी के साथ, जिसे कभी-कभी "सिंध का द्वार" माना जाता है।
अमीर चंद बोम्बवाल

right|thumb|300px|अमीर चन्द बोम्बवाल
अमीर चंद बोम्बवाल (8 अगस्त 1893 - 10 फरवरी 1972) भारत के एक पत्रकार, स्वतन्त्रता संग्राम सेनानी, खुदाई खिदमतगार, तथा पेशावर के भारतीय राष्ट्रीय कांग्रेस के एक नेता थे।
सुराबया

सुराबया पूर्वी जावा प्रांत की राजधानी और इंडोनेशिया को दूसरा सबसे बड़ा नगर है। यह तटीय नगर है जिसके नाम के बारे में ऐतिहासिक कथाओं का ज़िक्र मिलता है। सुराबया को 'वीरों के शहर' के नाम से भी जाना जाता है। सुराबया का युद्ध इंडोनेशियाई राष्ट्रीय क्रांति के समय इंडोनेशियाई स्वतंत्रता के लिए समर्थन जुटाने में महत्वपूर्ण रहा।

यह रेल मार्ग से राजधानी जकार्ता और सड़क मार्ग से जोगजकार्ता तथा बाली द्वीप से जुड़ा हुआ है। यहाँ अंतर्राष्ट्रीय हवाई अड्डा भी है।
लक्ष्मी नगर मेट्रो स्टेशन

लक्ष्मी नगर मेट्रो स्टेशन दिल्ली मेट्रो की ब्लू लाइन पर स्थित है और इसे सार्वजनिक उपयोग के लिए 6 जनवरी 2010 को खोला गया।
स्टेशन के नज़दीक पहले पार्किंग की सुविधा नहीं थी लेकिन अब स्टेशन के पास पार्किंग के लिए एक प्राधिकृत (authorized) जगह उपलब्ध है। अनेक कामगारों और छात्रों के लिए लक्ष्मी नगर ही अज्पना आवास स्थान है। इसी कारण से यह मैट्रो नेटवर्क के सबसे व्यस्त स्टेशनों में से एक है।

जनसुविधाओं में एक सुलभ कॉम्प्लेक्स शामिल है, जबकि सड़क के बराबर में दो और बनाए जा रहे हैं। स्टेशन पर कुछ की दुकानें हैं जो आधुनिक फ़ास्ट फू़्ड और अल्प आहार बेचते हैं। यहाँ एक राष्ट्रीय तथा एक निजि क्षेत्र के बैंकों द्वारा ए० टी० एम० सुविधाएँ भी मौजूद हैं।

स्टेशन के आस-पास बहुत से प्रशिक्षण केन्द्र, किताबों की दुकानें, और भर्ति-सेवा संस्थाएँ भी हैं। इसके अलावा यहाँ आस-पास कई सारे भोजनालय और अस्थायी आवास सुविधाएँ भी मौजूद हैं। बहुत से इलेक्ट्रॉनिक उपकरणों और मोबाइल फोन के विक्रेता स्टेशन के 1 किलोमीटर के दायरे में स्थित हैं।
२०१५ यूईएफए चैंपियंस लीग फाइनल

२०१५ यूईएफए चैंपियंस लीग फाइनल, 2014-15 यूईएफए चैंपियंस लीग का अंतिम मैच था। यह यूईएफए द्वारा आयोजित यूरोप के इस प्रमुख क्लब फुटबॉल टूर्नामेंट का 60वाँ सीज़न था और यह यूरोपीय चैंपियन क्लब कप का नाम परिवर्तित (यूईएफए चैंपियंस लीग) होने के बाद 23वाँ सीज़न था। इस बार यह टूर्नामेंट जर्मनी के बर्लिन शहर स्थित ओलंपिक स्टेडियम में आयोजित किया गया और टूर्नामेंट का फाइनल मैच स्पेनी टीम बार्सिलोना और इतालवी टीम जुवेंटस के बीच हुआ।

खेल के अंत में बार्सिलोना ने जुवेंटस को 3-1 से हरा कर मैच जीतते हुए इस टूर्नामेंट का खिताब पाँचवीं बार जीता।
उम्मेद सागर बाँध

उम्मेद सागर बाँध राजस्थान के जोधपुर जिले का एक बाँध है। यह कायलाना झील के नजदीक है तथा शाहपुरा के लिए पानी की आपूर्ति करती है। इसका निर्माण महाराजा उम्मेद सिंह ने अपने शासन काल में सन 1933 ई. में करवाया था।

श्रेणी:जोधपुर
श्रेणी:बाँध
यूनीलीवर

यूनीलीवर इंग्लैंड व हॉलैंड की एक बहुराष्ट्रीय कंपनी है, जो डिब्बाबंद घरेलू ग्राहक उत्पादों का निर्माण करती है। इसके मुख्यालय संयुक्त रूप से लंदन, इंग्लैंड व रॉटरडैम, हॉलैंड में स्थित हैं।
अमृता चौधरी

अमृता चौधरी अखबार इंडियन एक्सप्रेस के साथ प्रधान संवाददाता के रूप में काम कर रहे एक भारतीय प्रिंट मीडिया की पत्रकार थी। समाचार पत्र के साथ उसके एक दशक लंबे कैरियर में, अमृता पंजाब में विविध मुद्दों पर रिपोर्टिंग के लिए व्यापक मान्यता अर्जित की। एक दुर्घटना में बाद अमृता 22 अक्टूबर 2012 को निधन हो गया

श्रेणी:1972 में जन्मे लोग
श्रेणी:२०१२ में निधन
श्रेणी:महिला पत्रकार
श्रेणी:पंजाब के लोग
सशस्त्र बल विशेष शक्तियां अधिनियम

सशस्त्र बल विशेष शक्तियां अधिनियम भारतीय संसद द्वारा 11 सितंबर 1958 में पारित किया गया था। अरुणाचल प्रदेश, असम, मणिपुर, मेघालय, मिजोरम, नगालैंड के ‘अशांत इलाकों’ में तैनात सैन्‍य बलों को शुरू में इस कानून के तहत विशेष अधिकार हासिल थे। कश्मीर घाटी में आतंकवादी घटनाओं में बढोतरी होने के बाद जुलाई 1990 में यह कानून सशस्त्र बल (जम्मू एवं कश्मीर) विशेष शक्तियां अधिनियम, 1990 के रूप में जम्मू कश्मीर में भी लागू किया गया। हालांकि राज्‍य के लदाख इलाके को इस कानून के दायरे से बाहर रखा गया।भारत सरकार के गृह मंत्रालय ने 22 अप्रैल 2018 को मेघालय से अफस्पा हटा लिया।सशस्त्र बल विशेष शक्तियां (असम और मणिपुर) अधिनियम, 1958
संपादित करें
1951 में, नागा नेशनल काउंसिल नेशन '[11] 1952 के पहले आम चुनाव का बहिष्कार किया गया था, जो बाद में सरकारी स्कूलों और अधिकारियों के बहिष्कार की ओर बढ़ा। [12] स्थिति से निपटने के लिए, असम सरकार ने 1953 में नागा हिल्स में असम मेंटेनेंस ऑफ पब्लिक ऑर्डर (स्वायत्त जिला) अधिनियम लागू किया और विद्रोहियों के खिलाफ पुलिस कार्रवाई तेज कर दी। स्थिति बिगड़ने पर, असम ने नागा हिल्स में असम राइफल्स की तैनाती की और 1955 में असम अशांत क्षेत्र अधिनियम लागू किया, जिससे अर्धसैनिक बलों और सशस्त्र राज्य पुलिस को इस क्षेत्र में विद्रोह का मुकाबला करने के लिए एक कानूनी ढांचा प्रदान किया गया। लेकिन असम राइफल्स और राज्य सशस्त्र पुलिस में नागा विद्रोह नहीं हो सकता था और विद्रोही नागा राष्ट्रवादी परिषद (NNC) ने 23 मार्च 1956 को एक समानांतर सरकार "द फेडरल सरकार ऑफ नगालैंड" बनाई थी। [3] सशस्त्र बल (असम और मणिपुर) विशेष शक्तियां अध्यादेश 1958 लागू किया गया था ...
राष्ट्रीय राष्ट्रीय रक्षा कोष के अंतर्गत आने वाली स्कीम 

भारत सरकार ने सशस्त्र बल और अर्ध सैनिक बलों के मृत व्यक्तियों की विधवाओं और आश्रितों के लिए तकनीकी और स्नातकोत्तर शिक्षा को बढ़ावा देने के लिए छात्रवृत्ति स्कीम अनुमोदित की है ।

यह स्कीम सशस्त्र बलों के संबंध में भूतपूर्व सैनिक कल्याण विभाग रक्षा मंत्रालय द्वारा कार्यान्वित की जा रही है। 

संसद में इस बारे में पूछे गए एक सवाल के जवाब में रक्षा रक्षा राज्य मंत्री ने बताया था। कि सशस्त्र बल में कामकाज के स्वस्थ माहौल को बनाए बनाने के लिए सरकार द्वारा कई तरह के कदम उठाए जा रहे हैं।

उन्होंने कहा कि कपड़ों ,खाने-पीने परिवार के साथ रहने यात्रा सुविधा स्कूल, मनोरंजन ,योगा, मेडिटेशन , स्ट्रेट मैनेजमेंट आदि के मामले में बेहतर सुविधाएं उपलब्ध कराया जा रहा है।

यही नहीं सेना के उत्तरी और पूर्वी कमांड में जवानों के तनाव को कम करने के लिए 'मिलाप 'और सहयोग जैसे प्रोजेक्ट चलाए जा रहे हैं ।

जवानों की प्रोफेशनल तरीके से काउंसलिंग करने के लिए सेना और वायु सेना ने एक हेल्पलाइन शुरू की है।

रक्षा मंत्रालय ने कहा कि 'मानसिक स्वास्थ्य सेवाएं'

प्रदान करने के लिए कुछ मनोवैज्ञानिक सलाहकारों की नियुक्ति के अलावा बड़ी संख्या में अधिकारियों को सलाहकारों के रूप में प्रशिक्षित किया गया है ।

साथ ही अन्य उपाय भी किए गए हैं जिसमें अतिरिक्त जिनमें जीवित और कामकाजी स्थितियों में सुधार अतिरिक्त परिवारिक आवास की व्यवस्था और उदारी कृति छुट्टी नीति के साथ-साथ शिकायत निवारण तंत्र को मजबूत करना और सेना के हर इकाई में नियम के मुताबिक योग और ध्यान के संचालन शामिल है ।
राष्ट्रीय आपदा प्रबंधन संस्थान

राष्ट्रीय आपदा प्रबंधन संस्थान (National Disaster Management Authority / NDMA) का गठन संसद के अधिनीयम के अन्तगर्त भारत और अन्य क्षेत्र में क्षमता विकास के लिये एक प्रमुख संस्थान के रूप में अपनी भूमिका निभाने के उद्देश्य के साथ किया गया है। इस दिशा में प्रथम प्रयास सन 1995 में राष्ट्रीय आपदा प्रबंधन केंद्र के गठन के साथ आरम्भ हुआ जो आगे चल कर अपने नये नाम राष्ट्रीय आपदा प्रबंधन संस्थान के रूप में प्रशिक्षण एवं क्षमता विकास के लिए विकसित हुआ। आपदा प्रबंधन अधिनियम 2005 के अंतर्गत राष्ट्रीय आपदा प्रबंधन संस्थान को आपदा प्रबंधन के क्षेत्र में मानव संसाधन विकास, क्षमता निर्माण, प्रशिक्षण, अनुसंधान, अभिलेखन एवं नीतिगत पैरवी के लिए नोडल एजेंसी के रूप मे जिम्मेदारी सौंपी गयी है।

एन. आई. डी. एम. लगभग सभी राज्यों में स्थापित आपदा प्रबन्धन केन्द्रों को सहयोग प्रदान करता है | ऐसे अधिकांश केंद्र, राज्यों के प्रशासनिक प्रशिक्षण संस्थान में स्थित हैं। आपदा प्रबंधन केंद्र के कई कार्यक्रमो का खर्च एन. आई. डी. एम. द्वारा वहन किया जाता है। वर्तमान में 29 ऐसे केंद्र स्थापित किये जा चुके हैं और कुछ स्थापित किये जाने की प्रक्रिया में हैं। आपदा प्रबंधन केंद्र का प्रशिक्षण कार्यक्रम, एन. आई. डी. एम. द्वारा आयोजित वार्षिक प्रशिक्षण सम्मेलन के दौरान आपसी परामर्श के माध्यम से तैयार किया जाता है। वार्षिक प्रशिक्षण सम्मेलन में राज्यों के राहत आयुक्त, प्रशासनिक प्रशिक्षण संस्थान के महानिदेशक एवं भारत सरकार के सम्बंधित नोडल मंत्रालयों एवं विभागों के प्रतिनिधियों द्वारा भाग लिया जाता है।
पेप्सोडेंट

पेप्सोडेंट एक अंग्रेज़ी कंपनी यूनीलीवर का एक उत्पाद है। जो इंग्लैंड के अलावा कई अन्य देशों में भी बेचा जाता है। इसे अमेरिका और कनाडा में बेचने का अधिकार इसे 2003 में मिला। यह कंपनी भारत में हिंदुस्तान युनिलिवर लिमिटेड नाम के कंपनी से पंजीकृत कर यह सामान बेच रही है।

इसके कमाई का 67% हिस्सा भारत से इंग्लैंड में जाता है।
सौरभ कालिया

कैप्टन सौरभ कालिया (1976 – 1999) भारतीय थलसेना के एक अफ़सर थे जो कारगिल युद्ध के समय पाकिस्तानी सिक्योरिटी फोर्सेज़ द्वारा बंदी अवस्था में मार दिए गए। गश्त लगाते समय इनको व इनके पाँच अन्य साथियों को ज़िन्दा पकड़ लिया गया और उन्हें कैद में रखा गया , जहाँ इन्हें यातनाएँ दी गयीं और फिर मार दिया गया। पाकिस्तानी सेना द्वारा प्रताड़ना के समय इनके कानों को गर्म लोहे की रॉड से छेदा गया, आँखें फोड़ दी गयीं और निजी अंग काट दिए गए।
आरती अग्रवाल

आरती अग्रवाल (5 मार्च 1984 – 6 जून 2015) अमेरिकी अभिनेत्री थीं जो मुख्यतः तेलुगू सिनेमा (जिसे कभी-कभी टोलीवुड भी बोला जाता है) में काम करती थीं।

6 जून 2015 को न्यू जर्सी के एटलांटिक नगर के एटलांटीकेयर रीजनल मेडिकल सेंटर पर निधन हो गया। अग्रवाल मोटापे की समस्या से ग्रस्थ थी और निधन से छः सप्ताह पहले ही उनकी शल्यचिकित्सा की गयी थी। उनके प्रबन्धक के अनुसार उनका निधन दिल का दौरा पड़ने से हुई। वो एग हार्बर टाउनशिप में अपने माता-पिता के साथ रहती थीं।
जुबिन गर्ग

जुबिन गर्ग (, ) (born 18 November 1972) भारतीय प्रसिद्ध और असम के सबसे बड़ा गायक, अभिनेता, संगीतकार, और गीतलेखक हैं। जुबिन ने असमिया, हिन्दी, बंगाली, कन्नड़, उड़िया, तमिल, तेलेगु, पंजाबी, नेपाली, मराठी और मलयालम फ़िल्मों में भी गा चुके हैं। वे असम के जोरहाट से हैं। जुबिन गर्ग को असम और पश्चिम बंगाल में एक रॉकस्टार माना जाता है। जुबिन गर्ग सबसे प्रसिद्ध भारतीय गायकों की नंबर 1 सूची में हैं https://web.archive.org/web/20180224030511/https://www.thetoptens.com/male-indian-singers/#.XBuoOogxmSc। जुबिन गर्ग को भारत के उत्तर-पूर्व का "राजकुमार" कहा जाता है। [1] डॉ भूपेन हजारिका के बाद, भारत और असम पूर्वोत्तर के गर्वित जुबिन को असम के राज्यपाल द्वारा उनके नाम से पहले सर्वोच्च सम्मान दिया गया था, अब उनके नाम से पहले "Luitkontho" जुबिन गर्ग कहा जाता था। जुबीन गर्ग के पास कई तरह की प्रतिभाएँ हैं। साथ में वह एक गायक, संगीत निर्देशक, गीतकार और कलाकार हैं। जुबिन ने असमिया, बंगाली, हिंदी, नेपाली, तमिल, तेलुगु, कन्नड़, मलयालम, मराठी, उड़िया और अंग्रेजी में गाया है। 
1992 में जुबिन का पहला असमी एल्बम "अनामिका" रिलीज़ हुआ। जुबिन ड्रम, ढोल, मैंडोलिन और इलेक्ट्रॉनिक कीबोर्ड बजा सकते हैं। उन्होंने बंगाली फिल्म "सुधु तुमी" में संगीत निर्देशन करके सर्वश्रेष्ठ संगीतकार का पुरस्कार जीता। जुबिन गर्ग को हिंदी के लिए "ये आली" गीत के लिए 'ग्लोबेल इंडियन फिल्म अवार्ड' से सम्मानित किया गया है। जुबीन गर्ग ने 2017 में "मिचन चाइना" नामक एक असमी फिल्म रिलीज़ की है। इसके बाद 2019 में जुबिन गोर्ग द्वारा निर्देशित और "कंचनजंघा" नामक एक असमिया फ़िल्म का प्रदर्शन किया गया। जुबिन ने फिल्म को रिलीज़ किया है, और यह फिल्म विदेशों में असम और भारत के विभिन्न राज्यों में भी रिलीज़ हुई है।

उन्होंने असम और पूर्वोत्तर भारत में पिछले दो दशक में कई प्रशंसक बनाए। वे एक अभिनेता, गीतकार, संगीतकार, निदेशक और कवि के तौर पर भी जाने जाते हैं। उनका अधिकांश योगदान असमीय, बंगाली और बॉलिवुड में है।
अनुप्रस्थ तरंग

अनुप्रस्थ तरंग उस तरंग को कहते हैं जिसके दोलन तरंग संचरण की दिशा के लम्बवत होते हैं। इस दृष्टि से अनुप्रस्थ तरंगें, अनुदैर्घ्य तरंगों से अलग हैं जिनमें तरंग की गति दोलन के दिशा में ही होती है। विद्युतचुम्बकीय तरंगें (जैसे प्रकाश, ऊष्मा आदि) अनुप्रस्थ तरंगे होतीं हैं।

यदि एक डोरी लेकर उसके एक सिरे को एक बिन्दु पर बांध दिया जाय, तथा दूसरे सिरे को खींचकर रखते हुए ऊपर-नीचे किया जाय तो इस डोरी में एक अनुप्रस्थ यांत्रिक तरंग स्थापित हो जाती है। इसी प्रकार, ढोलक की तनी हुई झिल्ली पर थाप लगाने से जो तरंग पैदा होती है वह भी अनुप्रस्थ तरंग ही होती है क्योंकि झिल्ली के विभिन्न विन्दुओं का दोलन झिल्ली के तल के लम्बवत होता है जबकि झिल्ली पर स्थापित तरंग झिल्ली के तल की दिशा में गति करती है।
right|thumb|300px|एक सामान्य प्रकाश तरंग में विद्युत क्षेत्र तथा चुम्बकीय क्षेत्र दोनों ही प्रकाश की गति के लम्बवत होते हैं।
अनन्या खरे

अनन्या खरे (अंग्रेजी: Ananya khare) [जन्म 16 मार्च 1968 ई०] एक भारतीय बॉलीवुड अभिनेत्री है।

शाहरुख खान अभिनीत 'देवदास' में उनकी दुष्ट भाभी की भूमिका निभा चुकीं अभिनेत्री अनन्या खरे को इस फिल्म के बाद ज्यादातर नकारात्मक भूमिकाओं के ही प्रस्ताव मिलने लगे।

अनन्या 'चांदनी बार' फिल्म के लिए सर्वश्रेष्ठ सहायक अभिनेत्री का राष्ट्रीय पुरस्कार जीत चुकी हैं. उन्होंने स्टार प्लस के धारावाहिक 'मेरे अंगने में' में भी काम किया है।
सिंह इज़ ब्लिंग

सिंह इज़ ब्लिंग प्रभु देवा द्वारा निर्देशित और ग्रेज़िंग गोट पिक्चर्स द्वारा निर्मित एक आगामी बॉलीवुड एक्शन कॉमेडी फ़िल्म है। फ़िल्म में अक्षय कुमार, बिपाशा बसु, यो यो हनी सिंह , लारा दत्ता , एमी जैक्सन और अर्फी लाम्बा प्रमुख भूमिका निभायेंगे। फ़िल्म सिंह इज़ ब्लिंग 2 अक्टूबर 2015 को रिलीज होने की उम्मीद है। फ़िल्म की शूटिंग पटियाला में 3 अप्रैल 2015 को शुरू हुई थी।
एबीसीडी 2

एबीसीडी 2 (अंग्रेज़ी: Any Body Can Dance 2, उच्चारण: एनी बॉडी केन डांस टू; हिंदी अनुवाद: कोई भी नाच सकता है 2) एक नृत्य पर आधारित भारतीय बॉलीवुड फिल्म है। इसका निर्देशन रेमो डीसूजा और निर्माण सिद्धार्थ रॉय कपूर ने किया है। इसमें मुख्य किरदार में वरुण धवन, श्रद्धा कपूर और प्रभु देवा हैं। इसके अलावा सहायक किरदार में लॉरेन गॉटलिब, राघव जुयाल और धर्मेश येलांदे हैं। यह फिल्म 2013 में बनी फिल्म एबीसीडी का दूसरा भाग है। यह फिल्म 19 जून 2015 को सिनेमा घरों में प्रदर्शित होगी।

*
रणधीर प्रसाद वर्मा

रणधीर प्रसाद वर्मा भारतीय पुलिस अफसर थे जिनका धनबाद में एक बैंक डकैती को रोकते समय निधन हो गया था। उन्हें वीरता के लिए मरणोपरांत अशोक चक्र से सम्मानित किया गया। भारत सरकार ने उनके सम्मान में सन् २००४ में स्मारक डाक टिकट भी जारी किया था।

उनका जन्म बिहार के सुपौल जिले (पूर्व सहरसा जिला) के जगतपुर नामक गाँव में हुआ। उनकी शिक्षा सेंट जॉन हाई स्कूल तथा पटना कॉलेज में हुई। वो १९७४ में भारतीय पुलिस सेवा से जुड़े। पुलिस अफसर के रूप में उन्होंने विभिन्न आपराधिक गिरोहों का सफाया किया।

धनबाद में वो पुलिस अधीक्षक के रूप में कार्यरत थे उसी समय ३ जनवरी १९९१ को बैंक ऑफ़ इंडिया की शाखा में डकैती को विफल करने के प्रयास में उनका निधन हो गया।

उनकी विधवा पत्नी रीता वर्मा बाद में राजनीति से जुड़ गयी और भाजपा उम्मीदवार के रूप में लोक सभा सांसद निर्वाचित हुई।
मीडिटेक प्राइवेट लिमिटेड

अंगूठाकार|Television Studio
मीडिटेक प्राइवेट लिमिटेड गुड़गाँव, मुम्बई और बंगलौर में स्थित भारतीय टेलीविजन निर्माता कंपनी है। इसकी स्थापना सन् १९९२ में दो भाइयों निरेट अल्वा और निखिल अल्वा ने की। वर्तमान में यह ₹ ५०-करोड़ टेलीविजन सॉफ्टवेयर की कंपनी और एशिया की सबसे अग्रणी स्वतंत्र निर्माता कंपनी है।

कंपनी टेलीविजन के लिए वृत्तचित्र और कार्यक्रम तैयार करती है।
नेट4

नेट4 एक भारतीय कंपनी है, जो 29 नवम्बर 1985 में नई दिल्ली में बनी थी।

==बाहरी कड़ियाँ==
पैन ऍम उड़ान ७३

पैन ऍम उड़ान ७३, पैन अमेरिकन वर्ल्ड एयरवेज़ की एक बोइंग 747-121 उड़ान थी, जिसका 5 सितंबर, 1986 को पाकिस्तान के कराची में अबु निदाल ऑर्गेनाइज़ेशन के चार हथियारबंद फिलिस्तीनी उग्रवादियों द्वारा अपहरण कर लिया गया था। ३६० यात्रियों को ले जा रहा यह जहाज मुंबई के सहर अंतर्राष्ट्रीय एयरपोर्ट से कराची के जिन्नाह अंतर्राष्ट्रीय एयरपोर्ट आया ही था और जर्मनी के फ्रैंकफर्ट होते हुए अमेरिका के न्यूयॉर्क में जॉन एफ केनेडी एयरपोर्ट जाने की तैयारी में था।  जून २००१ में एक अदालत में आतंकवादियों पर यह अभियोग लगा कि वे साईप्रस व इज़राइल में बंदी अपने कुछ साथियों को छुड़ाना चाहते थे। लेकिन 2006 में इस घटना से बचकर निकले एक यात्री माइकल थेक्सटन ने एक पुस्तक प्रकाशित की जिसमें उन्होंने दावा किया कि उन्होंने हाइजैकर्स को बात करते हुए सुना था कि वे जहाज को इज़राइल में किसी निर्धारित निशाने पर क्रैश कराना चाहते थे ( 9/11 की तरह)।

इस हाइजैक के दौरान २० यात्री मारे गए जिनमें १२ भारतीय थे तथा बाकी अमेरिका, पाकिस्तान व मेक्सिको से थे। सभी अपहरणकर्ताओं को गिरफ्तार कर लिया गया और मृत्युदंड दिया गया। किन्तु, बाद में उनकी सज़ा को उम्रकैद में बदल दिया गया जिसका कि भारत व अमेरिका ने विरोध किया।
रामचन्द्र लाल

रामचन्द्र लाल (1821 – 1880) एक भारतीय गणितज्ञ थे। उनकी पुस्तक 'ट्रीटाइज ऑन प्रॉबुलेम्स ऑफ मैक्सिमा ऐण्ड मिनिमा' (Treatise on Problems of Maxima and Minima) को प्रसिद्ध गणितज्ञ आगस्तस डी मॉर्गन ने प्रचारित-प्रसारित किया।

श्रेणी:भारतीय गणितज्ञ
श्रेणी:1821 में जन्मे लोग
गुड्डु रंगीला

गुड्डु रंगीला सुभाष कपूर द्वारा निर्देशित आगामी एक भारतीय कॉमेडी फ़िल्म है। इस फ़िल्म में अरशद वारसी , अमित साध और रॉनित रॉय मुख्य किरदार निभायेंगे। फ़िल्म को फॉक्स स्टार स्टूडियोज़ ने प्रस्तुत किया और मंगलमूर्ति फिल्म्स के द्वारा निर्मित है। 

*
सनम रे

"सनम रे" एक हिन्दी भाषा की बॉलीबुड फिल्म है। इस फिल्म में पुलकित सम्राट यामी गौतम और उर्वशी रोतेला मुख्य किरदार में हैं।
प्रेम रतन धन पायो

प्रेम रतन धन पायो बॉलीवुड में बनी हिन्दी भाषा की एक फिल्म है। इस फिल्म के मुख्य किरदार में सलमान खान और सोनम कपूर हैं। यह फिल्म 12 नवम्बर 2015 को सिनेमाघरों में प्रदर्शित हुई।
कट्टी बट्टी

कट्टी बट्टी एक हिन्दी भाषा में बनी भारतीय बॉलीवुड फिल्म है। जिसका निर्देशन निखिल आडवाणी और निर्माण सिद्धार्थ रॉय कपूर ने किया है। इस फिल्म में इमरान खान और कंगना राणावत मुख्य भूमिका में हैं। यह फिल्म 18 सितम्बर 2015 को सिनेमाघरों में प्रदर्शित होगी। 12 जून 2015 को इसकी पहली झलक प्रदर्शित की गई थी।
भूषण पटेल

भूषण पटेल एक भारतीय फ़िल्म निर्देशक है इन्होंने 1920: द एविल रिटर्न्स और रागिनी एमएमएस 2 जैसी फ़िल्में बनाई है।
गोरक्षशतक

गोरक्षशतक हठयोग का ग्रन्थ है। इसके रचयिता गुरु गोरखनाथ हैं। यह ग्रन्थ हठयोग का सम्भवतः सबसे प्राचीन उपलब्ध ग्रन्थ है।

गोरक्षशतक में १०१ श्लोक हैं जिनमें आसन, प्राण-संरोध (प्राणायाम, मुद्रा तथा जपेदोंकार (ओंकार का जाप) का वर्णन है। इसके अलावा योग के 'कार्यिकी' के कुछ विषयों जैसे कण्ड, नाड़ी, चक्र, कुण्डलिनी आदि का वर्णन है।
जगमोहनलाल सिन्हा

right|thumb|300px|न्यायमूर्ति जगमोहनलाल सिन्हा
जगमोहनलाल सिन्हा (12 मई 1920 – 20 मार्च 2008) भारत के एक न्यायमूर्ति थे जिन्होने इलाहाबाद उच्च न्यायालय में सेवाएँ दी। वह १९७५ में उत्तर प्रदेश राज्य बनाम राज नारायण केस में दिये गये अपने ऐतिहासिक निर्णय के लिये प्रसिद्ध हैं जिसमें उन्होने तत्कालीन प्रधानमन्त्री इन्दिरा गांधी के चुनाव को अवैध घोषित कर दिया।
तारिक़ अज़ीज़

तारिक़ अज़ीज़ ( , जन्म मिखाइल यौहानन, Syriac: ܡܝܟܐܝܠ ܝܘܚܢܢ ', ', इसाई नाम मैनुयल क्रिस्टो; 28 अप्रैल 1936 – 5 जून 2015) इराक के विदेश मंत्री (1983–1991) और उप प्रधानमंत्री (1979–2003) और तत्कालीन राष्ट्रपति सद्दाम हुसैन के सलाहकार थे। वो एक दूसरे के सहयोगी 1950 के दशक में हुये जब दोनों उस समय प्रतिबन्धित अरब समाजवादी बाथ पार्टी के कार्यकर्ता थे। हालांकि वो एक अरब राष्ट्रवादी थे एवं वो कलडीन थे और कलडीन कैथोलिक चर्च के सदस्य भी थे।

सुरक्षा कारणों से सद्दाम हुसैन ने शायद ही कभी इराक़ छोड़ा हो अतः उच्च-स्तरीय राजनयिक शिखर सम्मेलनों में अज़ीज़ ही इराक़ का प्रतिनिधित्व करते थे। उनके अनुसार अमेरिका इराक में "शासन परिवर्तन" नहीं बल्कि "क्षेत्र परिवर्तन" चाहता था। उनके अनुसार बुश प्रशासन का युद्ध करने का कारण "तेल और इजरायल" थे।

24 अप्रैल 2003 को अमेरिकी सेना के सामने आत्मसमर्पण करने के बाद अज़ीज़ को पहले अमेरिकी सेना द्वारा जेल में रखा गया और उसके बाद इराकी सरकार द्वारा पश्चिमी बगदाद के कैम्प क्रोपर में बन्दी रखा गया। उन्हें 1 मार्च 2009 को कुछ अपराधों से मुक्त कर दिया गया लेकिन 11 मार्च 2009 को, 1992 में  42 व्यापारियों को प्राणदण्ड देने में दोषी पाये जाने के लिए 15 वर्षों की जेल की सजा तथा कुर्दों को स्थानान्तरित करने के लिए सात वर्ष जेल की सजा सुनायी गयी।

26 अक्टूबर 2010 को उन्हें इराक़ी उच्च न्यायालय ने मौत की सजा सुनाई जिसका क्षेत्रिय और अन्तर्राष्ट्रीय स्तर पर इराकी और गैर इराकी धर्माध्यक्षों ने निंदा की। इसके अतिरिक्त वेटिकन, संयुक्त राज्य अमेरिका, यूरोपीय यूनियन और मानवाधिकार संगठनों एमनेस्टी इण्टरनेशनल सहित रूस जैसी अन्य सरकारों ने भी मृत्युदण्ड का विरोध किया 28 अक्टूबर 2010 को प्रतिवेदित किया गया कि तारिक़ अज़ीज़ सहित उनके साथी अन्य 25 कैदी भी कुछ माँगों को लेकर भूख हड़ताल आरम्भ की।

17 नवम्बर 2010 को यह प्रतिवेदित किया गया कि इराक़ी राष्ट्रपति जलाल तालाबानी ने घोषित किया कि वो अज़ीज़ के प्राणदण्ड के आदेश पर हस्ताक्षर नहीं करेंगे जिससे उनकी सजा जीवनभर कारावास में बदल जाये।

अज़ीज़ का 5 जून 2015 को 79 वर्ष की आयु में नासिरियाह नगर की कारावास में दिल का दौरा पड़ने से निधन हो गया।
मोरारजी देसाई राष्ट्रीय योग संस्थान

मोरारजी देसाई राष्ट्रीय योग संस्थान (Morarji Desai National Institute of Yoga (acronym MDNIY)) भारत का एक शिक्षा संस्थान है जो योग की संस्कृति के उन्नयन की दिशा में कार्यरत है। यह भारत सरकार के स्वास्थ्य एवं परिवार कल्याण मंत्रालय के आयुष विभाग द्वारा स्थापित किया गया था।

इसका उद्देश्य भारतीय योग संस्कृति की महत्वता को बनाए रखना है|
द्रुत प्रजनक परीक्षण रिएक्टर

द्रुत प्रजनक परीक्षण रिएक्टर (Fast Breeder Test Reactor (FBTR)) भारत के कलपक्कम में स्थित एक प्रजनक रिएक्टर है। इंदिरा गांधी परमाणु अनुसंधान केन्द्र, कलपक्कम तथा भाभा परमाणु अनुसंधान केन्द्र, मुम्बई ने मिलकर इसका डिजाइन तथा निर्माण किया और इसका प्रचाल्न कर रहे हैं।
कलपक्कम में ५०० मेगावाट प्रोटोटाइप फास्ट ब्रीडर रिएक्टर सितम्बर २०१६ में तैयार हो जायेगा| जिसमें बतौर ईंधन प्लूटोनियम-यूरेनियम काम आता है और सोडियम शीतलक के रूप में प्रयुक्त होता है|
भारत और बांग्लादेश के अंतर्वेश

right|thumb|300px|भारत और बांग्लादेश के अंतर्वेश (छिटमहल या इन्क्लेव)

भारत और बांग्लादेश की सीमा पर सैकड़ों अन्तर्वेश ('; ') हैं। भारत के अन्तर्वेशों की संख्या १०६ है जबकि बंगलादेश के अन्तर्वेशों की संख्या ९२ है। बांग्लादेश के अन्तर्वेश भारत के पश्चिम बंगाल, त्रिपुरा, असम , मिजोरम तथा मेघालय राज्यों में हैं। 

२०१० की जनगणना के अनुसार इन अन्तर्वेशों में कुल 51,549 लोग रहते हैं जिनमें से 37,334 भारतीय अन्तर्वेशों पर तथा 14,215 बांग्लादेशी अन्तर्वेशों पर रहते हैं।इन्हें न तो बांग्लादेश और न ही भारत अपना नागरिक मानने को तैयार है। भारत में मौजूद बांग्लादेशी छिटमहलों में भारत सरकार विकास के काम नहीं कर पाती और बांग्लादेश में मौजूद भारतीय छिटमहलों में वहां की सरकार। समस्या के समाधान के लिए लंबे समय से लगी दोनों सरकारें 162 ऐसे छिटमहलों की अदलाबदली के लिए तैयार हो गई हैं। जून २०१५ के आरम्भ में भारतीय संसद में अदलाबदली को कानूनी जामा पहनाने के लिए अधिनियम पारित हो चुका है।
दयानन्द गुणवार्डेना

दयानन्द गुणवार्डेना(अँग्रेजी:Dayananda Gunawardena, 15 अक्तूबर 1934 – जून 24, 1993.) श्रीलंकाई नाटककार, फिल्म अभिनेता, गीतकार, रेडियो नाटक निर्माता और सिंहली भाषा के लेखक थे।
जगजीत सिंह आनंद

जगजीत सिंह आनंद (28 दिसंबर1921 - 19 जून 2015) एक पत्रकार, लेखक और कम्युनिस्ट राजनीतिज्ञ थे। आनंद कम्यूनिस्ट मार्क्‍सवादी विचारधारा के अनुयायी थे और आधी सदी से अधिक समय से "नवां जमाना" (हिंदी अनुवाद- नया युग) समाचारपत्र का संपादन करते आ रहे थे।

जगजीत सिंह आनंद ने अपने प्रिय अखबार नवां जमाना की संपादकीय जिम्मेदारी वर्ष 1963 में संभाली थी और तब से नवां जमाना और जगजीत सिंह आनंद एक-दूसरे का पर्याय बन गए थे।
बालेसर तहसील

बालेसर तहसील राजस्थान के जोधपुर ज़िले में स्थित एक तहसील है 
इनके अलावा जोधपुर ज़िले में जोधपुर, भोपालगढ़, बावड़ी, शेरगढ़, ओसियां, फलोदी, बाप, मंडोर तथा लूणी अन्य तहसीलें हैं।
गुजराती विश्वकोश

thumb| गुजराती भाषा में ज्ञानकोश ट्रस्ट

गुजराती विश्वकोश गुजराती भाषा का प्रथम तथा एकमात्र विश्वकोश है। इसका प्रकाशन गुजराती विश्वकोश ट्रस्ट द्वारा किया गया है। यह २५ भागों में है तथा १६६ से अधिक विषयों पर २,३०,००० से अधिक लेख हैं।
कल्याणी नगर

कल्याणी नगर (अंग्रेजी : Kalyani Nagar) पुणे के पश्चिमी दिशा में स्थित एक मुहल्ला अर्थात् (Neighbourhood) है। यहाँ की जनसंख्या लगभग 30,000 है। 

कल्याणी नगर से पुणे रेलवे स्टेशन मात्र 5 किमी की दूरी पर स्थित है तथा पुणे हवाई अड्डा मात्र 4 किमी दूर है। कल्याणी नगर गॉल्ड बिग सिनेमा मल्टीप्लेक्स तथा यहाँ की भोजनालयों के लिए प्रसिद्ध है।
आचंट लक्ष्मीपति

आचंट लक्ष्मीपती (३ मार्च,१८८० - ६ अगस्त १९६२) प्रसिद्ध आयुर्वेद वैद्य थे। वे चेन्नै में आयुर्वेद वैद्य सँस्था में १९२० से १९२८ तक नौकरी करते थे।

आचंट लक्ष्मीपति का जन्म आँध्र प्रदेश के पश्चिम गोदावरी जिले के माधवरम गाँव में हुआ था। उनके पिता का नाम रामय्य और माता का नाम जानकम्मा था। लक्ष्मीपति  मेट्रिक्युलेशन उतीर्ण हुए। उसके बाद एफ ए उतीर्ण होने के बाद स्थानिक तहसीलदार कार्यालय में नौकरी करने लगे। उसके बाद बी ए पास होने के बाद उन्होने एम बी बी एस (आयुर्वेद) कोर्स किया। वे प्रसिद्ध आयुर्वेद पंडित दीवि गोपालाचार्य के शिष्य थे।.
निर्बीज समाधि

पतंजलि योगसूत्र में निर्बीज समाधि एक विशेष प्रकार की समाधि है। 'निर्विकल्प समाधि' इससे सम्बन्धित है किन्तु दोनों समान नहीं हैं। 

: "तस्यापि निरोधे सर्वनिरोधान्निर्बीजः समाधिः॥" (योगसूत्र १/५१)

: भावार्थ- जब सारे नियंत्रणों पर का नियंत्रण पार कर लिया जाता है, तो निर्बीज समाधि फलित होती है और उसके साथ ही उपलब्धि होती है- जीवन से मुक्ति।
स्वामी कुवलयानन्द

right|thumb|300px|स्वामी कुवलयानन्द
स्वामी कुवलयानन्द (30 अगस्त 1883 – 18 अप्रैल 1966) योग पर वैज्ञानिक अनुसंधान के अग्रदूत थे। उन्होने १९२० के दशक में योग पर वैज्ञानिक अनुसंधान प्रारम्भ किया और योग के अध्ययन के लिये १९२४ में 'योग मीमांसा' नामक प्रथम वैज्ञानिक जर्नल प्रकाशित किया। १९२४ में ही उन्होने कैवल्यधाम स्वास्थ्य एवं योग अनुसंधान केन्द्र की स्थापना की जहाँ योग पर उनका अधिकांश अनुसंधान सम्पन्न हुआ। आधुनिक योग पर उनका अच्छा-खासा प्रभाव है।

स्वामी कुवलयानन्द जी के प्रथम गुरु माणिकराव जी थे।
स्वामी कुवलयानन्द जी ने दो यौगिक क्रियाओं उड़ियानबंध एवं नेति पर अधिक प्रयोग किये।
स्वामी कुवलयानन्द जी ने प्रथम यौगिक अस्पताल की स्थपना लोनावाला में कि थी।
क्रॉनिकल

क्रॉनिकल () २०१२ में बनी काल्पनिक विज्ञान पर आधारित फ़िल्म है। इसे १ फ़रवरी २०१२ को की रिलीज़ किया गया था व समीक्षकों द्वारा काफ़ी सराहा गया।

*
सेराफिम फ़ाल्स

सेराफिम फ़ाल्स () २००७ में बनी अमरीकी वेस्टर्न फ़िल्म है जिसका निर्देशन वोन अंकन ने अपनी पहली फ़िल्म के रूप में किया है। फ़िल्म में पियर्स ब्रॉसनन, लियाम नीसन, माइकल विन्कोट, टॉम नूनन और एड लॉटर मुख्य भूमिकाओं में है।

*
हाइकोऊ

हेफ़ेई [[अनहुइ]] प्रान्त की राजधानी है
हाइकोऊ () जनवादी गणराज्य चीन के हाइनान प्रांत की राजधानी और सबसे बड़ा शहर है। हाइनान प्रांत मुख्य रूप से 'हाइनान' का ही नाम रखने वाला एक बड़ा द्वीप है। हाइकोऊ द्वीप के उत्तरी तट पर नानदु नदी के किनारे बसा हुआ है। शहर का उत्तरी भाग हाइदिआन द्वीप पर पड़ता है जिसे हाइदिआन नदी हाइकोऊ के मुख्य भाग से अलग करती है। इस शहर में चार शहरी विभाग हैं जिनमें मिलाकर २०१० की जनगणना में २०,४६,१८९ निवासी गिने गए थे। हाइकोऊ हाइनान द्वीप की सबसे महत्वपूर्ण बंदरगाह है। हाइनान विश्वविद्यालय भी इसी शहर में स्थित है।
स्वामी रामानन्द तीर्थ

right|200px|thumb|स्वामी रामानन्द तीर्थ
स्वामी रामानन्द तीर्थ (1903–1972) भारत के शिक्षाविद तथा सामाजिक कार्यकर्ता थे जिन्होने हैदराबाद मुक्ति संग्राम का नेतृत्व किया। वे हैदराबाद प्रदेश कांग्रेस के प्रमुख नेता थे।
फीड्रिक आगस्ट केकुले

300px|right|thumb|फीड्रिक आगस्ट केकुले
फीड्रिक आगस्ट केकुले (जर्मन: Friedrich August Kekule von Stradonitz ; जर्मन उच्चारण : [ˈfriːdrɪç ˈaʊɡʊst ˈkekuːle fɔn ʃtraˈdoːnɪts] ; 1829-1896 ई.) विख्यात रसायनशास्त्री। सन् १८५० से लेकर मृत्युपर्यन्त वे यूरोप के सबसे महान रसायनशास्त्री रहे। रासायनिक संरचना का सिद्धान्त मुख्यतः उनकी ही देन है। केकुले द्वारा प्रस्तुत बेंज़ीन संरचना संबंधी सिद्धांत कार्बनिक रसायन की महत्वपूर्ण कड़ी थी।
पश्तूनवाली

[[ख़ोस्त प्रान्त]] में एक [[पठान]] आदमी अपनी बेटी के साथ
पश्तूनवाली (पश्तो: ) या पख़्तूनवाली दक्षिण एशिया के पश्तून समुदाय (पठान समुदाय) की संस्कृति की अलिखित मर्यादा परम्परा है। इसके कुछ तत्व उत्तर भारत और पाकिस्तान की इज़्ज़त मर्यादा से मिलते-जुलते हैं। इसे 'पश्तूनी तरीक़ा' या 'पठान तरीक़ा' भी कहा जा सकता है। हालांकि पश्तून लोग वर्तमान काल में मुस्लिम हैं, लेकिन पश्तूनवाली की जड़े इस्लाम से बहुत पहले शुरू हुई मानी जाती हैं, यानि यह एक इस्लाम-पूर्व परम्परा है। पश्तूनों की सोहबत में रहने वाले बहुत से ग़ैर-पश्तून लोग भी अक्सर पश्तूनवाली का पालन करते हैं।
हैदराबाद मुक्ति संग्राम

हैदराबाद राज्य, ब्रिटिश भारत की रियासत थी। इसमें वर्तमान तेलंगाना, मराठवाडा, उत्तर कर्नाटक, विदर्भ के कुछ भाग सम्मिलित थे। सन् १७२४ से सन् १९४८ तक निजाम हैदराबाद राज्य के शासक थे। स्वतंत्रता सेनानियों के प्रदीर्घ हैदराबाद मुक्ति संग्राम के उपरान्त १९४८ में भारत सरकार द्वारा निजाम शासन के विरुद्ध पुलीस कारवाई करके हैदराबाद को भारत में समाहित कर लिया गया।

17 सितम्बर 1948 का दिन भारत के स्वतंत्रता संग्राम के इतिहास में वास्तव में एक निर्णायक मोड़ था। हैदराबाद की जनता की सामूहिक इच्छा-शक्ति ने न केवल इस क्षेत्र को एक स्वतंत्र देश बनाने हेतु निजाम के प्रयासों को निष्फल कर दिया बल्कि इस प्रांत को भारत संघ में मिलाने का भी निश्चय किया। जब 15 अगस्त 1947 को पूरा भारत स्वतंत्रता दिवस मना रहा था तो निजाम के राजसी शासन के लोग हैदराबाद राज्य को भारत में मिलाने की मांग करने पर अत्याचार और दमन का सामना कर रहे थे। हैदराबाद की जनता ने निजाम और उसकी निजी सेना 'रजाकारों' की क्रूरता से निडर होकर अपनी आजादी के लिए पूरे जोश से लड़ाई जारी रखी।

भारत के तत्कालीन गृहमंत्री एवं 'लौह पुरूष' सरदार वल्लभभाई पटेल द्वारा पुलिस कार्रवाई करने हेतु लिए गए साहसिक निर्णय ने निजाम को 17 सितम्बर 1948 को आत्म-समर्पण करने और भारत संघ में सम्मिलित होने पर मजबूर कर दिया। इस कार्यवाई को 'आपरेशन पोलो' नाम दिया गया था। इसलिए शेष भारत को अंग्रेजी शासन से स्वतंत्रता मिलने के बाद हैदराबाद की जनता को अपनी आजादी के लिए 13 महीने और 2 दिन संघर्ष करना पड़ा था। यदि निजाम को उसके षड़यंत्र में सफल होने दिया जाता तो भारत का नक्शा वह नहीं होता जो आज है।
लिथुआनियाई भाषा

लिथुआनियाई भाषा ("lietuvių kalba") लिथुआनिया में बोली जाने वाली इस देश की सबसे प्रमुख भाषा है। यह इस देश की आधिकारिक भाषा भी है और इसे यूरोपीय संघ में भी आधिकारिक भाषा के रूप में मान्यता प्राप्त है। लिथुआनिया में इस भाषा को बोलने वालो की संख्या २९ लाख है और अन्य देशों में लगभग ३ लाख लोग इस भाषा को बोलते हैं। लिथुआनियाई एक बाल्टिक भाषा है, जिसका लातवियाई भाषा से निकट का सम्बन्ध है हालांकि ये भाषाएँ परस्पर सुबोध नहीं हैं। लिथुआनियाई भाषा लातिन लिपि में लिखी जाती है। हिन्द-यूरोपीय भाषा-परिवार की जीवित भाषाओं में से लिथुआनियाई भाषा सर्वाधिक अपरिवर्तनित है, जिसने आद्य-हिन्द-यूरोपीय भाषा परिवार की विशिष्टओं को प्रतिधारित (बनाए) रखा है।

यह भाषा संस्कृत से बहुत मिलती है-
: संस्कृत - कस्त्वमसि। अस्मि स्वप्नस्तव तमसे नक्ते। अग्निं ददौ ते श्रदि तद विश्पतिर्देवस्त्वमसि।
: लिथुआनियाई भाषा - Kas tu esi? Esmi sapnas tavo tamsioje naktyje. Ugnį daviau tau širdy, tada viešpatis dievas tu esi.
बास्क भाषा

thumb|300px|स्पेन और फ़्रान्स के मध्य स्थित बास्क भाषा बोलने वाले प्रान्त।
बास्क भाषा ("Euskara"), उत्तरपूर्वी स्पेन और दक्षिणपश्चिमी फ़्रान्स के मध्य स्थित बास्क देश की भाषा है। बास्क भाषा अन्य यूरोपीय भाषाओं से इस मामले में भिन्न हैं क्योंकि यह हिन्द-यूरोपीय भाषा-परिवार से नहीं है और नाही किसी अन्य ज्ञात भाषा परिवार से और इसलिए यह तथाकथित एकल भाषा परिवार की भाषा है।

इस भाषा को बोलने वालो की कुल संख्या ८ लाख के लगभग है और इसमें से अधिकतर लोग (७ लाख) बास्क क्षेत्र में रहते हैं जिसमें से भी अधिकतर (५ लाख) स्पेन वाले बास्क क्षेत्र में रहते हैं। शेष बास्क भाषी लोग यूरोप, संयुक्त राज्य अमेरिका और आस्ट्रेलिया में रहते हैं।

बास्क भाषा बहुत सी बोलियों में विभाजित है जो एक-दूसरे से बहुत भिन्न हैं। एकीकृत बास्क साहित्य १९६० के दशक में निर्मित किया गया था।
द आर्टिस्ट

द आर्टिस्ट (; कलाकार) 2011 की एक फ्रांसीसी/अमेरिकी मूक रोमांस हास्य फ़िल्म है जिसका निर्देशन मिशेल हज़ानविसियस ने किया है और फ़िल्म के प्रमुख सितारे जीन दुजार्दिन और बेरेनीस बेजो हैं। फ़िल्म की कहानी 1927 और 1932 के बीच के हॉलीवुड पर आधारित है जिस समय मूक फ़िल्मों का दौर खत्म हो रहा था और सवाक फ़िल्मों के दौर की शुरुआत हो रही थी। फ़िल्म मूक फ़िल्मों के एक बड़े सितारे और एक उभरती युवा अभिनेत्री के रिश्ते पर आधारित है। गैर-डाईजेटिक साउंडट्रैक को छोड़कर फ़िल्म का अधिकांश मूक है, फ़िल्म को पुराने तरीके के ४:३ के अभिमुखी अनुपात में श्वेत श्याम में बनाया गया है। ८४वें अकादमी पुरस्कारों में इस फ़िल्म ने ५ पुरस्कार जीते हैं जिसमे सर्वश्रेष्ठ फिल्म, सर्वश्रेष्ठ अभिनेता और सर्वश्रेष्ठ निर्देशक का पुरस्कार शामिल है।
*
मनिबॉल

मनिबॉल ( २०११ में बनी खेल जीवनी पर आधारित ड्रामा फ़िल्म है जिसका निर्देशन बेनेट मिलर ने किया है व कोलंबिया पिक्चर्स ने इसे वितरित किया है। फ़िल्म माइकल लेविस की २००३ में प्रकाशित इसी नाम की पुस्तक पर आधारित है। फ़िल्म में ब्रैड पिट मुख्य भूमिका में है।

फ़िल्म को छः अकादमी पुरस्कार नामांकन प्राप्त हुए है।
जॉहान मार्टिन स्कैलियेर

thumb|जॉहान मार्टिन स्कैलियेर
जॉहान मार्टिन स्कैलियेर () (१८ जुलाई १८३१ - १६ अगस्त १९१२) एक जर्मन रोमन कैथलिक पादरी थे जिन्होंने वोलापूक नामक कृत्रिम भाषा का निर्माण किया था। उनका आधिकारिक नाम "मार्टिन स्कैलियेर" था; जॉहान नाम उन्होंने अपने धर्मपिता के सम्मान में अपने नाम के आगे जोड़ा था।

उनका जन्म ओबेरलौडा (बाडन) में हुआ था। उनके स्वयं के प्रतिवेदन के अनुसार, एक अन्तर्राष्ट्रीय भाषा बनाने का विचार उन्हें अपने एक यजमान (पैरिशनर) के साथ वार्ता के दौरान आया। उनका यह यजमान एक कम-पढ़ालिखा जर्मन किसान था जिसका बेटा अमेरिका चला गया था और वह अपने पुत्र तक अपना पत्र नहीं पहुँचा सकता था क्योंकि अमेरिकी डाक सेवा वाले उस किसान की लिखाई नहीं समझ सकते थे।
कक्षीय विकेन्द्रता

एक अण्डाकार [[केपलर कक्षा]] (लाल) एक ०.७ की विकेन्द्रता के साथ, एक परवलयिक केपलर कक्षा (हरा) और एक अतिपरवलयिक केपलर कक्षा (नीला) १.३ की विकेन्द्रता के साथ.
किसी खगोलीय पिंड की कक्षीय विकेन्द्रता (Orbital eccentricity) वह राशि है जिसके द्वारा उसकी कक्षा एक पूर्ण वृत्त से विचलित हो जाती है। जहां शून्य एक पूर्ण वृत्त है और १.० एक परवलय है। इसे अंग्रेजी अक्षर e से प्रदर्शित किया जाता है। 

विकेन्द्रता निम्न मान ले सकती है:
* वृत्ताकार कक्षा : e = ०
* अण्डाकार कक्षा : ० < e < १
* परवलयिक प्रक्षेपवक्र : e = १ 
* अतिपरवलयिक प्रक्षेपवक्र : e > १

श्रेणी:खगोलशास्त्र
श्रेणी:कक्षाएँ (भौतिकी)
पृथ्वी द्रव्यमान

thumb|पृथ्वी के द्रव्यमान की नेप्चून के द्रव्यमान से तुलना.

पृथ्वी द्रव्यमान (M⊕), द्रव्यमान की वह इकाई है जिसका मान पृथ्वी के द्रव्यमान के बराबर है | १ M⊕ = ५.९७२२ × १०२४ कि.ग्रा. | पृथ्वी द्रव्यमान अक्सर चट्टानी स्थलीय ग्रहों के द्रव्यमान का वर्णन करने के लिए प्रयोग किया जाता है |

सौर मंडल के चार स्थलीय ग्रहों, बुध, शुक्र, पृथ्वी और मंगल के द्रव्यमान क्रमशः ०.०५५, ०.८१५, १.००० और ०.१०७ पृथ्वी द्रव्यमान है |

एक पृथ्वी द्रव्यमान को संबंधित इकाइयों के लिए परिवर्तित किया जा सकता है:
* ८१.३ चन्द्र द्रव्यमान (ML)
* ०.०१०५ शनि द्रव्यमान (शनि का द्रव्यमान ९५.१६ पृथ्वी द्रव्यमान होता है)
* ०.०५८३ नेप्चून द्रव्यमान (नेप्चून का द्रव्यमान १७.१४७ पृथ्वी द्रव्यमान होता है)
* ०.०००००३००३ सौर द्रव्यमान (M☉) (सूर्य का द्रव्यमान ३,३२,९४६ पृथ्वी द्रव्यमान होता है)
वोलापूक भाषा

thumb|right|200px|वोलापूक आन्दोलन का लोगो (दूसरा चरण)।
वोलापूक भाषा ("Volapük") एक कृत्रिम भाषा है, जिसे १८७९-१८८० में जॉहान मार्टिन स्कैलियेर नामक एक रोमन कैथलिक पादरी ने बाडन, जर्मनी में निर्मित किया था। स्कैलियेर को यह अनुभव हुआ कि ईश्वर ने उसे कहा है कि वह एक अन्तर्राष्ट्रीय भाषा का निर्माण करे। वोलापूक सम्मेलन १८८४ में फ़्रीड्रिकशैफ़न, १८८७ में म्यूनिख और १८८९ में पेरिस में हुआ था। प्रथम दो सम्मेलनों में जर्मन का उपयोग हुआ था और अन्तिम सम्मेलन में केवल वोलापूक का। वर्ष १८८९ में वोलापूक भाषा में या इसके बारे में २८३ क्लब, २५ नियतकालिक पत्रिकाएँ और २५ भाषाओं में ३१६ पाठ्यपुस्तकें उपलब्ध थीं। वर्ष २००० के अनुमाक अनुसार पूरे विश्व में इस भाषा को बोलने वालों की संख्या २०-३० तक है। फ़्रवरी २०१२ की स्थिति तक वोलापूक भाषा विकिपीडिया पर लेखों की संख्या १,१९,००० के लगभग है और यह सैतीसवाँ सबसे बड़ा विकिपीडिया संस्करण है।
57वे फ़िल्मफ़ेयर पुरस्कार

57वे फ़िल्मफ़ेयर पुरस्कार २९ जनवरी २०१० को फ़िल्म सिटी, मुंबई में २०११ में बनी हिन्दी फ़िल्म-सृष्टी की फ़िल्मों को सम्मानित करने के लिए आयोजित किए गए थे। समारोह की मेज़बानी शाहरुख खान और रणबीर कपूर ने साथ मिलकर की।

पुरस्कार के नामांकनों की घोषणा ११ जनवरी २०१२ को की गई थी। "ज़िंदगी न मिलेगी दोबारा" को सर्वाधिक १३ नामांकन प्राप्त हुए। इसके पीछे "रॉकस्टार" को नौ और "देली बेली" को सात नामांकन प्राप्त हुए. "ज़िंदगी न मिलेगी दोबारा" ने सात श्रेणियों में बाज़ी मारी और सर्वाधिक पुरस्कार जितने वाली २०११ की फ़िल्म बन गई। इस समारोह का प्रसारण १९ फ़रवरी २०१२ को जनता के सामने टेलिविज़न पर प्रसारित किया गया।

रणबीर कपूर को "रॉकस्टार" में जनार्धन/जोर्डन की भूमिका के लिए अपना पहला सर्वश्रेष्ठ अभिनेता का पुरस्कार व दूसरा सर्वश्रेष्ठ अभिनेता (क्रिटिक्स) पुरस्कार प्राप्त हुआ। विद्या बालन को "द डर्टी पिक्चर" में सिल्क/रेशमा की भूमिका के लिए अपना पांचवा फ़िल्मफ़ेयर व दूसरा सर्वश्रेष्ठ अभिनेत्री का पुरस्कार प्राप्त हुआ।
इसराइल व्यापार मेलों और कन्वेंशन सेंटर

thumb|230px|right
thumb|250px|left|
thumb|250px|left|

Tel Aviv Convention Center - इसराइल व्यापार मेलों और कन्वेंशन सेंटर (Israel Trade Fairs & Convention Center) Rokach बोलवर्ड में उत्तरी तेल अवीव, इसराइल, तेल अवीव विश्वविद्यालय के रेलवे स्टेशन के निकट में स्थित है। 1932 में स्थापित, 2 मिलियन आगंतुकों और के बीच में 45 से 60 प्रमुख घटनाओं सालाना मेजबान. यह 10 विभिन्न हॉल और शोरूम और एक बड़े आउटडोर जगह है।
लक्ष्मणगढ़

लक्ष्मणगढ़ भारत के राजस्थान राज्य के सीकर जिले में एक शहर है। सीकर जिले में लक्ष्मणगढ़ उप प्रभाग में उप प्रभागीय मुख्यालय है। लक्ष्मणगढ़ सीकर जिले में तहसील मुख्यालय भी है। लक्ष्मणगढ़ पंचायत समिति सीकर जिले में लक्ष्मणगढ़ पंचायत समिति का मुख्यालय भी है। यह राष्ट्रीय राजमार्ग 11 के उत्तर में, सीकर से 24 किमी की दूरी पर स्थित है। लक्ष्मणगढ़ तहसील में मुख्य गांवों में से गनेड़ी भी आता है जो राजस्थान राजस्थान सरकार के पूर्व मंत्री यूनुस खान का गांव है
द अवेंजर्स

द अवेंजर्स () २०१२ में बनी अमरीकी सुपर हीरो फ़िल्म है जिसका निर्माण मार्वल स्टूडियोज़ ने किया है व वितरण डिज़्नी पिक्चर्स द्वारा किया गया है। यह मार्वल कॉमिक्स की इसी नाम की सुपर हीरो टीम पर आधारित फ़िल्म है। मार्वल के फ़िल्म विश्व में यह छठी फ़िल्म है। इसका लेखन व निर्देशन जोस व्हीडन ने किया है और फ़िल्म में सांझा पात्रों के रूप में रॉबर्ट डॉनी जुनियर, क्रिस इवांस, मार्क रफ़्लो, क्रिस हैमस्वर्थ, स्कारलेट जोहानसन, जेरेमी रेनर, टॉम हिडल्स्टन और सैम्युल एल॰ जैक्सन है। "द अवेंजर्स" में निक फ्यूरी, जो शील्ड के निदेशक है, आयरन मैन, कैप्टन अमेरिका, हल्क और थॉर को एकजुट करते हैं ताकि दुनिया को बचाया जा सके।

"द अवेंजर्स" का विकास कार्य अप्रैल २००५ में शुरू हुआ जब मार्वल स्टूडियोज़ को मेरिल लिंच का प्रस्ताव मिला। मई २००८ में "आयरन मैन" की सफलता के बाद मार्वल ने घोषणा की की "द अवेंजर्स" को जुलाई २०११ में रिलीज़ किया जाएगा। स्कारलेट जोहानसन को मार्च २००९ में लेने के बाद फ़िल्म को २०१२ में ढकेल दिया गया। व्हेडन को अप्रैल २०१० में फ़िल्म पर लाया गया जिन्होंने कथानक को पुनः लिखा जिसे ज़ेक पेन ने लिखा था। निर्माण अप्रैल २०११ को एल्बुकेर्क्यु, न्यू मेक्सिको में शुरू किया गया और इसके बाद क्लेवलैंड, ओहायो में अगस्त २०११ व न्यू योर्क शहर में सितंबर २०११ में आगे बढ़ा। फ़िल्म को बाद में ३डी में परिवर्तित किया गया।

"द अवेंजर्स" को ११ अप्रैल २०१२ को विश्वभर में, २७ अप्रैल २०१२ को भारत में व ४ मई २०११ को अमेरिका में २डी व ३डी में रिलीज़ किया गया।